
Til: Styret ved Institutt for spesialpedagogikk

Fra: Administrasjonen

Notatdato: 24. september 2024
Møtedato: 24. september 2024
Referanse: 2024/3333

Protokoll fra styremøte 24. september 2024
Til stede:
Andrea Chanell Jønsberg, Geir Nyborg, Ona Bø Wie, Serine Kirkebø Landa, Sigurd Hasle og Vasiliki Diamanti 
Forfall: 
Janne von Koss Thorkildsen og Amalie Skrefsrud Heimli
Referent:         Else Marie Korsæth


GODKJENNING AV SAKSLISTE
Saksliste ble godkjent.
GODKJENNING AV PROTOKOLL

Protokoll for sirkulasjonssaker juni 2024 ble godkjent.
Protokoll fra styremøte 28. mai 2024 ble godkjent.  


ORIENTERINGSSAKER 

O 3/24     Instituttleder orienterer 

Økonomi 
Instituttleder Ona Bø Wie orienterte: 

· 2. tertialrapport for 2024 er ferdigstilt og levert. ISP vil levere et historisk høyt nettobidrag i 2024. Det viser at ISP har god vekst i sine forskningsaktiviteter, og at ISP også har lyktes med innhenting av eksterne midler. Videre innhenting er antatt å bli påvirket av fremtidig aktivitet i CREATE. Her er syv av ISPs høyt profilerte forskere og åtte av rekrutteringsstillingene ved ISP nå tilknyttet og stasjonert.
· Langtidsprognosen for 2025 – 2028 viser at ISP vil være i balanse ved utgangen av perioden. Justeringer i stillingsplan er mest effektivt med hensyn til å oppnå balanse i langtidsprognosen.  
ORIENTERINGSSAKER 

O 4/24       Status for oppfølging av vedtakssak V 7/24
Et notat fulgte vedlagt.
Instituttleder orienterte om status for oppfølging av vedtakssak V 724. 
Instituttstyret vedtok 28.5.24 i sak V7/24 å gi instituttleder mandat til å avklare det samlede udekkede behovet for undervisningsressurser, og til å avklare antall og type stillinger som det er behov for. Pr. 24.9.24 er tre stillinger i prosess: Instituttet tilsetter i løpet av kort tid en førsteamanuensis innenfor fagfeltet sosiologi med relevans for spesialpedagogikk og en universitetslektor tilknyttet Oslo SpeLL. En stilling som førsteamanuensis innenfor fagfeltet spesialpedagogikk blir ventelig utlyst i løpet av høsten. Ytterligere en stilling som førsteamanuensis er planlagt utlyst og skal erstatte en professor som sluttet vår 2024.
O 5/24       Helse, miljø, sikkerhet og beredskap (HMSB)    
Kontorsituasjonen ved ISP
En presentasjon som ble vist i møtet, er vedlagt protokollen.

Seniorrådgiver Sigurd Hasle orienterte om kontorsituasjonen ved ISP. Instituttet har ledige kontorer etter at kolleger flyttet til CREATEs lokaler sommer 2o24. Alle kontorer antas å være i bruk i løpet av 2025, når nye kolleger kommer på plass i sine stillinger ved ISP.
FULLMAKTSSAKER 


Ingen saker 


VEDTAKSSAKER 


Ingen saker 
DRØFTINGSSAKER 


D 1/24       Hvordan bygge og styrke ISP for fremtiden?
Et notat fulgte saken.


04.9.24 var det åpningsseremoni for CREATE. Forskere og stipendiater fra ISP er sentrale aktører i det nye senteret for fremragende forskning. Instituttleder har ønsket å drøfte med instituttstyret hvordan vi både kan samarbeide hensiktsmessig med CREATE og samtidig bygge og styrke Institutt for spesialpedagogikk for fremtiden. 


Instituttstyrets medlemmer er enige om at det er viktig å ivareta og styrke det spesialpedagogiske perspektivet både i utdanning, forskning og formidling. Samtidig er det viktig at instituttet har en åpenhet mot og interesse for andre perspektiver i det nye senteret for fremragende forskning. 

Internt ved ISP er det ulike faglige fokusområder, mens det spesialpedagogiske er felles. Det som er felles for ISP og CREATE, er fokus på sårbare grupper og ulikheter i utdanning. Syv av CREATES fjorten forskere med fast tilsetting er tilsatt ved ISP og vil ha delt ISP-CREATE-identitet. 
Styret påpeker at det også er vesentlig at de vitenskapelig og teknisk-administrativt tilsatte samhandler, samarbeider og fordeler oppgaver på en måte som bidrar til at ISP og CREATE kan realisere samfunnsoppdrag. 
Institutt og instituttstyret vil komme tilbake til denne saken på ulike arenaer i tiden som kommer. 


EVENTUELT
Ingen saker

	
Ona Bø Wie

	        Else Marie Korsæth

	
	                                                Kontorsjef/sekretær  

